Diari Oficial de la Generalitat Valenciana


Sumari del DOGV 8052, del 31-05-2017 (2017/3813)

Addenda a la Resolució de 23 d'octubre de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual s'encomana a l'Entitat Pública de Sanejament d'Aigües Residuals de la Comunitat Valenciana la contractació d'obra i assistència tècnica de les actuacions necessàries per al preparat i connexió dels pous de la Garrofera i l'Escala als depòsits reguladors de capçalera per a subministrament de suport al sistema general d'aigua potable a la comarca de la Ribera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3813


Data del document
:   10-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

Addenda a la Resolució de 23 d'octubre de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual s'encomana a l'Entitat Pública de Sanejament d'Aigües Residuals de la Comunitat Valenciana la contractació d'obra i assistència tècnica de les actuacions necessàries per al preparat i connexió dels pous de la Garrofera i l'Escala als depòsits reguladors de capçalera per a subministrament de suport al sistema general d'aigua potable a la comarca de la Ribera. [2017/3813]  
Antecedents de fet  
Davant de la inexistència d'alternatives de subministrament d'aigua potable al procedent de l'estació de tractament d'aigua potable (ETAP) d'Alzira, es considera necessari efectuar la preparació i connexió dels pous de la Garrofera i l'Escala al sistema d'abastiment des de l'ETAP, a fi de poder garantir el subministrament ple davant de qualsevol avaria o tasca necessària de manteniment, no sols en la mateixa ETAP, sinó també en el canal Xúquer-Túria del qual l'ETAP pren l'aigua bruta per a la seua potabilització.  
És per això que en data 23 d'octubre de 2015 es va resoldre encarregar a l'EPSAR la contractació de l'obra i assistència tècnica de les actuacions necessàries en els esmentats pous de la Garrofera i l'Escala, prenent en consideració l'informe proposta emés pel Servei d'Infraestructures Hidràuliques Urbanes en data 15 d'octubre de 2015.  
Advertida en la dita Resolució de 23 d'octubre de 2015 l'omissió de la necessària referència a l'Ordre de 9 de novembre de 1999, per la qual s'estableixen les relacions entre la Conselleria d'Obres Públiques Urbanisme i Transports (les competències de la qual en matèria d'aigua exerceix a hores d'ara la Conselleria d'Agricultura, Medi Ambient, Canvi Climàtic i Desenvolupament Rural), i l'Entitat Pública de Sanejament d'Aigües Residuals de la Comunitat Valenciana (EPSAR), resulta aconsellable completar la dita resolució amb una addenda específica en què es delimiten les funcions i assignen les responsabilitats que corresponen tant a aquesta conselleria com a l'EPSAR, per a la contractació de l'obra i assistència tècnica esmentades.  
Concretament cal indicar que a l'EPSAR se li encarrega la gestió de la contractació de la redacció dels projectes constructius, l'execució de les obres i la coordinació de seguretat i salut durant l'execució d'aquestes, conforme s'especifica en l'informe proposta de 15 d'octubre de 2015 abans indicat.  
Per la seua banda, la Direcció General de l'Aigua assumeix les responsabilitats establides en el de direcció facultativa de les obres, inclosa la realització d'informes tècnics sobre qualsevol incidència que es produïsca en les obres, de conformitat amb el que estableix l'article 2 de l'Ordre de 9 de novembre de 1999, per la qual s'estableixen les relacions entre la Conselleria d'Obres Públiques, Urbanisme i Transports i l'Entitat Pública de Sanejament d'Aigües Residuals de la Comunitat Valenciana.  
  
Fonaments de dret  
L'article 15 de la Llei 30/199, de 26 de novembre, de règim jurídic de les administracions públiques i del procediment administratiu comú, disposa que la realització d'activitats de caràcter material, tècnic o de serveis de la competència dels òrgans administratius o de les entitats de dret públic podrà ser encarregada a altres òrgans o entitats de la mateixa o de distinta Administració per raons d'eficàcia, o quan no es posseïsquen els mitjans tècnics idonis per al seu exercici, així com que l'encàrrec de gestió entre òrgans administratius o entitats de dret públic pertanyents a la mateixa Administració, haurà de formalitzar-se en els termes que establisca la seua pròpia normativa, i haurà de ser en tot cas publicat per a la seua eficàcia en el diari oficial corresponent.  
  
Respecte d'això, la Llei 2/1992, de 26 de març, de sanejament de les aigües residuals de la Comunitat Valenciana determina en l'article 3 que correspon a la Generalitat, entre altres atribucions, l'explotació de les instal·lacions i serveis que promoga directament, així com que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En aquest sentit, l'esmentada llei concep l'Entitat Pública de Sanejament d'Aigües Residuals de la Comunitat Valenciana com una entitat de dret públic de la Generalitat de caràcter instrumental, en l'objecte de la qual inclou la gestió, l'explotació d'instal·lacions i serveis, i l'execució d'obres de tractament, depuració i, si és el cas, reutilització d'aigües depurades, i en l'article 16.a li atribueix, entre altres funcions, la de gestionar l'explotació de les instal·lacions i executar les obres de sanejament i depuració que l'Administració de la Generalitat determine, així com aquelles altres que li puguen encomanar les entitats locals o altres organismes.  
D'una altra part, l'Ordre de 9 de novembre de 1999, per la qual s'estableixen les relacions entre la Conselleria d'Obres Públiques Urbanisme i Transports (les competències de la qual en matèria d'aigua exerceix a hores d'ara la Conselleria d'Agricultura, Medi Ambient, Canvi Climàtic i Desenvolupament Rural), i l'Entitat Pública de Sanejament d'Aigües Residuals de la Comunitat Valenciana (EPSAR), concreta en l'article 2 les relacions entre la Conselleria i l'Entitat en relació amb l'execució d'obres d'infraestructures públiques d'abastiment d'aigua, com és el cas a què es refereix la present resolució.  
Finalment, conforme a l'article 12.4 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, l'Entitat Pública de Sanejament d'Aigües Residuals de la Comunitat Valenciana es troba actualment adscrita a la conselleria esmentada, a través de la Secretaria Autonòmica de Medi Ambient i Canvi Climàtic.  
En virtut de tot el que s'ha exposat anteriorment, a proposta del director general de l'Aigua, i amb el vistiplau del secretari autonòmic de Medi Ambient i Canvi Climàtic, resolc:  
Aprovar la següent addenda a la Resolució de 23 d'octubre de 2015, per la qual s'encarrega a l'Entitat Pública de Sanejament d'Aigües Residuals de la Comunitat Valenciana (EPSAR) la gestió de la contractació de l'obra i assistència tècnica de les actuacions necessàries per a la preparació i connexió dels pous de la Garrofera i l'Escala als depòsits reguladors de capçalera per a subministrament de suport al sistema general d'aigua potable a la comarca de la Ribera:  
«La comanda es realitzarà d'acord amb la delimitació de funcions i assignació de responsabilitats establida en l'Ordre de 9 de novembre de 1999, per la qual s'estableixen les relacions entre la Conselleria d'Obres Públiques, Urbanisme i Transports, i l'Entitat Pública de Sanejament d'Aigües Residuals de la Comunitat Valenciana, i correspon a l'EPSAR la gestió de la contractació de la redacció dels projectes constructius, l'execució de les obres i la coordinació de seguretat i salut durant l'execució d'aquestes, conforme s'especifica en l'informe proposta de 15 d'octubre de 2015, del Servei d'Infraestructures Hidràuliques Urbanes.»  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del mateix òrgan que la dicta, en el termini d'un mes, comptat des de l'endemà de la notificació, de conformitat amb els articles 116 i 117 de la Llei 30/199, de 26 de novembre, de règim jurídic de les administracions públiques i del procediment administratiu comú, o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà de la notificació, conforme a l'article 46 de la Llei 29/1998, reguladora de la jurisdicció contenciosa administrativa, tot això sense perjuí que puga exercitar-se qualsevol altre recurs que s'estime convenient.  
  
València, 10 de novembre de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.